กาวฏิอาฏฏัม

กาวฏิอาฏฏัม () หรือ กาวฏิยาฏฏัม () เป็นการพลีตนและพิธีบูชาที่ประกอบในพิธีบูชา (ยัญ) โดยผู้ศรัทธาในพระขันธกุมารKent, Alexandra. Divinity and Diversity: A Hindu Revitalization Movement in Malaysia. University of Hawaii Press, 2005. () เทพเจ้าแห่งการสงครามในคติฮินดู พิธีกาวฏิอาฏฏัมเป็นส่วนสำคัญของเทศกาลไทปูซัม โดย กาวฏิ ("ภาระ") ในที่นี้หมายถึงภาระที่ศรัทธาชนได้ภาวนาร้องขอให้พระขันธกุมารทรงช่วย การทำกาวฏิอาฏฏัม ซึ่งแปลว่า "การร่ายรำด้วยภาระ" จึงเป็นการชำระบุญคุณหรือภาระที่ได้ติดไว้ให้พระขันธกุมารทรงช่วยHume, Lynne. Portals.

ในวันเทศกาลไทปูซัม ผู้ศรัทธาในพระขันธกุมารจะเดินทางไปตามเส้นทางจาริกแสวงบุญที่มีกำหนดไว้ และขนหรือถือ "ภาระ" (กาวฏิ) ชนิดต่าง ๆ ขณะเดินทางไปด้วย กาวฏิรูปแบบที่ง่ายที่สุดเช่นการแยกหม้อนม (ปาลกาวฏิ; pal kavadi) และอาจมีไปถึงการใช้ของมีคมทิ่มแทงทะลุส่วนต่าง ๆ ของร่างกาย ซึ่งมีหลายรูปแบบและความหนัก รูปแบบที่ยิ่งใหญ่ที่สุดของการทิ่มร่างกายด้วยของมีคมเรียกว่า เวลกาวฏิ (vel kavadi) คือการทิ่ม เวล (หอก) ทะลุผิวหนังบริเวณอกและหลังรวม 108 ชิ้น หอกเหล่านี้จะถูกดัดเพื่อประกอบตั้งแท่นบูชา ประดับด้วยดอกไม้และขนนกยูงที่มีน้ำหนักมากและอาจสูงได้เป็นเมตร นอกจากนี้อาจพบการเดินลุยไฟและการถูกเฆี่ยนด้วยแส้เช่นกัน เชื่อกันว่าผู้เข้าร่วมการถือรับกาวฏินี้เข้าสู่สภาวะถูกสะกดจิต, ไม่รับรู้ความเจ็บปวด, ไม่มีเลือดไหล และจะไม่มีรอยแผลเกิดขึ้น

อ้างอิง

แหล่งข้อมูลอื่น

tamilnadu-tourism.com 

Category:พิธีกรรมในศาสนาฮินดู
Category:ยัญ
Category:พระขันธกุมาร